TEATTERIKOULU TIMOTEIN OPETUSSUUNNITELMA

Ninni Parviainen 15.5.2018

(Opintojaksojen järjestys ja sisällöt sekä oppilaaksiotto ja opintojen kesto päivitetty 22.5.2025)

Taiteen perusopetus teatteritaiteessa perustuu lakiin taiteen perusopetuksesta (633/1998) sekä sitä täydentävään asetukseen (813/1998). Opetushenkilöstön kelpoisuus perustuu asetukseen opetustoimen henkilöstön kelpoisuusvaatimuksista (986/1998).

Tämä opetussuunnitelma perustuu Opetushallituksen 30.3.2005 vahvistamaan taiteen

perusopetuksen esittävien taiteiden yleisen oppimäärän opetussuunnitelman perusteisiin (Dnro11/011/2005).

Teatteriyhdistys Timotei Ry:n pääsy taiteen perusopetuksen piiriin on tulos orgaanisesta

kehityksestä. Timotei-teatteri on tehnyt vuodesta 1972 pitkäjänteistä työtä lasten ja nuorten parissa. Opetussuunnitelma nojaa jo olemassa oleviin käytäntöihin ja arvoihin ja tähtää laadukkaaseen teatteriopetukseen, jossa hyödynnetään toteuttajan vahvuusalueita.

**Teatteriyhdistys Timotei Ry**

Timotei-teatteri on lahtelainen lapsi- ja nuorisoteatteri, jonka toiminta-ajatuksena on tukea lapsen ja nuoren henkilön kasvua luovaksi ja itsenäisesti ajattelevaksi ihmiseksi sekä vahvistaa hänen itsetuntonsa myönteistä kehittymistä. Toimintaa toteutetaan draamakasvatuksellisin menetelmin, jossa keskiössä on ryhmälähtöisyys.

Timotei-teatteri toimii luovan ilmaisun ryhminä, joissa sovelletaan teatterin eri muotoja. Osanottajat ovat mukana oman ilmaisunsa kehittämiseksi. Tämän lisäksi teatteri valmistaa näytelmiä ja esityksiä, joita esitetään säännöllisesti. Tärkeintä esitysten valmistamisessa on prosessi, jossa esitykseen tähdätään.

**SISÄLLYSLUETTELO**

1.TAITEEN PERUSOPETUKSEN TEHTÄVÄ

1.1 Taiteen perusopetuksen tarkoitus

1.3 Arvot ja yleiset tavoitteet

1.4 Teatteritaiteen yleisen oppimäärän perusopetuksen tavoitteet

2.OPETUKSEN TOTEUTTAMINEN

2.1 Oppimiskäsitys

2.2 Opiskeluympäristö

2.3 Työtavat

2.4 Henkilöstö

3.OPINTOJEN TAVOITTEET JA SISÄLLÖT OPINTOKOKONAISUUKSITTAIN

3.1 Teatteritaiteen yhteiset perusopinnot, opintokokonaisuudet 1-6

3.1.1. Opintokokonaisuus 1: Leikit ja ryhmäytyminen30 h

3.1.2. Opintokokonaisuus 2:Tarinat ja draaman kaari 30h

3.1.3. Opintokokonaisuus 3:Näyttelijäntyön perusteet 60 h

3.1.4. Opintokokonaisuus 4: Improvisaatio, 30 h

3.1.5. Opintokokonaisuus 5:Liike ja äänenkäyttö, 30 h

3.1.6. Opintokonaisuus 6: Näyttelijäntyön jatko 80 h

3.2 Teatteritaiteen teemaopinnot, opintokokonaisuudet 7-10

3.2.1. Opintokokonaisuus 7: Esittävän teatterin lajit, 60 h

3.2.2. Opintokokonaisuus 8: Osallistava ja soveltava teatteri, 60 h

3.2.3. Opintokonaisuus 9: Monimuotoinen teatterityö 30h

3.2.4. Opintokokonaisuus 10:Teatteriesityksen valmistaminen 90 h

4.OPETUKSEN TARJONTA JA OPETUKSEN JÄRJESTELYT

4.1 Annettavan opetuksen määrä opintokokonaisuuksittain

4.2 Oppilaaksi ottaminen

4.3 Oppilaan opiskelun kestoa koskevat ohjeet

4.4 Muualla suoritetut opinnot

5.ARVIOINTI

5.1 Koulutuksen arviointi

5.2 Oppilasarviointi

5.3 Todistusten sisältö

**1.TAITEEN PERUSOPETUKSEN TEHTÄVÄ**

**1.1 Taiteen perusopetuksen tarkoitus**

Taiteen perusopetus on ensisijaisesti lapsille ja nuorille tarkoitettua tavoitteellista ja tasolta toiselle etenevää opetusta. Taiteen perusopetuksen yleisen oppimäärän tehtävänä on luoda perustaa emotionaaliselle, esteettiselle ja eettiselle kasvulle sekä antaa edellytyksiä elinikäiseen taiteiden harrastamiseen. Opetuksen tehtävänä on myös kehittää ja säilyttää kansallista kulttuuria sekä tukea oppilaan kykyä arvostaa eri kulttuureita ja toimia monikulttuurisessa yhteiskunnassa. Opiskelun tarkoituksena on avata oppilaille uusia mahdollisuuksia ymmärtää taidetta ja kulttuuria sekä niiden sisältämiä merkityksiä. Yleisen oppimäärän tehtävänä on kehittää sellaisia taitoja ja tietoja, joita oppilas tarvitsee elämän eri aloilla ja jotka antavat hänelle valmiuksia hakeutua

myöhempiin opintoihin.

**1.2 Arvot ja yleiset tavoitteet**

Opetus perustuu ihmiskäsitykseen, jossa ihminen on ainutkertainen ja toimii vuorovaikutuksessa toisten ihmisten kanssa sekä vaikuttaa aktiivisesti elämäänsä. Keskeistä on oppilaan luovan ajattelun ja toiminnan tukeminen. Taidekasvatuksen tavoitteena on vahvistaa oppilaan aisti- ja tunneherkkyyttä ja tukea opiskelu- ja vuorovaikutustaitojen kehittymistä. Taiteen perusopetuksen tavoitteena on tukea oppilaan minän kasvua ja kehittymistä sekä hänen kykyään jäsentää ympäröivää todellisuutta. Oppilas rakentaa maailmankuvaansa ilmaisemalla ja tutkimalla taiteen keinoin kokemuksiaan ja itselleen merkityksellisiä elämän sisältöjä. Opiskelussa on keskeistä taiteen tekeminen ja sen kokemisen ilo sekä halu, taito, uteliaisuus ja uskallus tulkita

taidetta persoonallisesti. Tavoitteena on myös ohjata oppilasta keskittyneeseen, määrätietoiseen ja pitkäjänteiseen työskentelyyn sekä rakentavaan toimintaan yksilönä ja ryhmän jäsenenä.

**1.3 Teatteritaiteen yleisen oppimäärän perusopetuksen tavoitteet**

Teatteritaiteen opiskelun myötä oppilas oppii antamaan kokemuksilleen merkityssisältöjä ja ilmaisemaan ajatuksiaan, tunteitaan ja tavoitteitaan teatteritaiteen keinoin. Teatteritaiteen opiskelu on toiminnallista, ja oppiminen tapahtuu omakohtaisen tekemisen kautta. Opiskelussa korostuu ryhmässä toimiminen ja kokemuksellinen oppiminen.

Tavoitteena on lisätä teatteri-ilmaisun omakohtaisen kokeilun ja etsimisen kautta oppilaassaavoimuutta ja herkkyyttä vastaanottaa teatteritaidetta ja käyttää sitä oivalluksen ja voiman lähteenä. Osana teatteritaiteen opiskelua valmistetaan teatteriesityksiä, jotka ovat parhaimmillaan rikastuttavia kokemuksia tekijöille ja katsojille.

Timotei-teatterin opetusta ohjaavia arvoja ovat luottamus, kannustavuus, kohtaaminen,

yhteisöllisyys, sitoutuneisuus ja ammatillisuus. Opetuksen tavoitteena on lisätä lasten ja nuorten yhteiskunnallista ja kulttuurista lukutaitoa. Taiteessa tapahtuvan oppimisen päämääränä on, että lapsista ja nuorista kasvaa demokraattisesti ja innovatiivisesti toimivia tasapainoisia, itseään ja toisia kunnioittavia yhteisön jäseniä.

**2. OPETUKSEN TOTEUTTAMINEN**

**2.1 Oppimiskäsitys**

Opetussuunnitelman perusteet pohjautuvat oppimiskäsitykseen, jonka mukaan oppiminen

ymmärretään yksilölliseksi ja yhteisölliseksi taitojen ja tietojen rakennusprosessiksi, jonka kauttasyntyy kulttuurinen osallisuus. Toiminta-ajatuksena on lapsen ja nuoren persoonallisen, kognitiivisen ja yhteisöllisen kasvun tukeminen taiteessa tapahtuvan toiminnan avulla. Pedagoginen arvopohja perustuu ajatukseen siitä, että lapsen ja nuoren esteettinen herkistyminen on arvokasta. Sitä vaalitaan moniäänisen ja dialogisen, sosiokulttuurisesti orientoituneen taidekasvatuksen toimintaympäristössä. Arjessa se

ilmenee toisen ihmisen kunnioittamisena, toisen ihmisen tukemisena ja toisesta välittämisenä. Oppilas on aktiivinen toimija eikä toiminnan kohde.

**2.2 Opiskeluympäristö**

Taiteen opetuksen laadukkaassa oppimisympäristössä taide on keskeisessä roolissa. Tilat ja välineet, kuten luokat, harjoitus- ja esiintymistilat, vastaavat mahdollisimman hyvin aitoja taiteen tekemisen tiloja ja välineitä. Käytössä olevat tilat, välineet ja materiaalit mahdollistavat opetussuunnitelman mukaisen opiskelun sekä opetustyötä tukevan muun toiminnan (mm. esiintymistoiminta). Oppimisympäristö käsittää fyysisten tilojen ja välineiden lisäksi oppilaiden ja opettajien keskinäisen vuorovaikutuksen ja oppimisen mahdollistavan ilmapiirin. Hyvät vuorovaikutussuhteet kannustavat osallistumiseen, erilaisuuden hyväksymiseen ja vastuullisuuteen. Hyvä ilmapiiri edistää niin oppilaan kuin koko yhteisön oppimista ja työskentelyä.Ryhmän luoma toimintakulttuuri on olennainen osa oppimisympäristöä. Ryhmätoiminnassa korostuu jokaisen mahdollisuus ilmaista mielipiteitään samoin kuin yhteistyötaitojen kasvattaminen. Oppimisympäristö ja opetusjärjestelyt tukevat ryhmäytymistä ja oppilaiden välistä vuorovaikutusta. Teatteritaiteen harjoittamisen luonteen johdosta, oppilas voi löytää omia vahvuuksiaan ja kasvaa kestämään epäonnistumisia.

**2.3 Työtavat**

Työtapoja valitessa huomioidaan opittavan asian tai tehtävän luonne ja työskentelyn

prosessinomaisuus. Teatteritaiteen opiskelu on luonteeltaan enimmäkseen ryhmätyötä.

Ryhmässä toimiminen on selkeä toimintamalli ja voimavara, joka kannustaa ja reflektoi lapsen ja nuoren kasvua taiteelliseksi toimijaksi. Reflektio tarkoittaa omien kokemuksien peilaamista niin älyllisesti kuin tunnepohjaisestikin. Erityisesti näyttelijäntyön opintokokonaisuuksissa korostuu parityön merkitys. Parityöskentelyä harjoitellaan kehittämällä kuuntelemista, kontaktia ja luottamusta, jotka muodostavat teatterillisen

työskentelyn perustan. Opiskelu vaatii myös itsenäistä työtä, jonka keskiössä on oma instrumentti, jolla teatteritaiteessa tarkoitetaan omaa kehoa ja mieltä. Työtavoissa korostuu myös ajankohtaisuus. Opettaja luo jokaisella opintokokonaisuudelle kurssikuvauksen, jolla varmistetaan opetuksen ajankohtaisuus. Teatteritaide mahdollistaa monien ajankohtaisten aiheiden käsittelyn taiteen keinoin.

**2.4 Henkilöstö**

Yleisen oppimäärän mukaista taiteen perusopetusta on kelpoinen antamaan henkilö, jolla on asetuksissa säädetty asianomaisen taiteenalan opettajan kelpoisuus, tai henkilö, jolla o

asianomaiselle taiteen alalle soveltuva muu koulutus tai alalla työskentelyn kautta hankittu

riittäväksi katsottu pätevyys. Opettajan tärkein tehtävä on ohjata ja tukea oppimisprosessia. Tavoitteena on, että henkilöstö muodostaa tiiviin verkoston, jotta opetuksessa toteutuu yhteisöllisyys. On tärkeää, että opetettavan taideaineen hallitsemisen lisäksi opettaja luo taiteelliselle oppimiselle otollisen ilmapiirin.

**3. OPINTOJEN TAVOITTEET JA SISÄLLÖT OPINTOKOKONAISUUKSITTAIN**

**3.1. Teatteritaiteen yhteiset perusopinnot, opintokokonaisuudet 1-6**

**3.1.1. Opintokokonaisuus 1: Leikit ja ryhmäytyminen, 30 tuntia**

**Tavoite:** Opintokokonaisuuden pääpaino on tutustumisessa ja hyvän ryhmähengen luomisessa. Tavoitteena on harjoitella käyttämään teatterin keinoja, toiminnan ja eleiden kieltä puhumisen sijasta. Opitaan tukemaan teatterillista toimintaa aisteilla. Tavoitteena on keskittyä tietoiseen yhteistyöhön ja harjoitella ryhmänjäsenen roolia.

**Sisältö:** Oppilaat ja opettaja tutustuvat toisiinsa, opetustilaan ja tilankäyttöön liittyviin sääntöihin sekä myös teatterin tekemisen perusteisiin ja luodaan yhteiset säännöt ryhmässä toimimiselle. Harjoituksissa painottuvat erilaiset kuuntelemista, keskittymistä ja yhdessä tekemistä painottavat pelit ja leikit sekä improvisaation alkeiden harjoittelu. Kontakti- ja luottamusharjoituksilla vahvistetaan ryhmän yhteistoimintaa ja havainnoidaan oman toiminnan vaikutusta muuhun ryhmään.

**Arviointi:** Opintokokonaisuudessa painottuu ryhmäläisten tasapuolinen osallistuminen ryhmän toimintaan. Arviointi kohdistuu kykyyn ja haluun toimia ryhmässä, toisten kuuntelemiseen ja kunnioittamiseen.

**3.1.2. Opintokokonaisuus 2: Tarinat ja draaman kaari, 30 tuntia**

**Tavoite:** Opintokokonaisuuden tavoitteena on draaman kaaren hahmottaminen.

**Sisältö:** Opintokokonaisuuden aikana tutustutaan teatterin perusteisiin eli tarinoihin luomalla niitä itse ja tutkimalla valmiita tarinoita. Tarinoissa keskitytään draaman kaaren hahmottamiseen eli alkuun, keskikohtaan ja loppuun. Tutustutaan tarinoiden dynamiikkaan, konfliktiin ja jännitteeseen.Tutkitaan myös hahmoja ja rooleja tarinoiden sisällä.

**Arviointi:** Opintokokonaisuudessa kiinnitetään edelleen erityisesti huomiota ryhmässä toimimiseen ja valmiuteen osallistua teatterilliseen toimintaan. Oppilas saa palautetta osallistumisestaan ryhmän toimintaan erilaisten pienryhmätehtävien kautta.

**3.1.3. Opintokokonaisuus 3: Näyttelijäntyön perusteet, 60 tuntia**

**Tavoite:** Oman ilmaisun jäsentäminen ja selkeyttäminen

**Sisältö:** Kontakti, katseen alla oleminen, rooli, pyrkimys

Kurssilla tehdään erilaisia yksilö-, pari- ja ryhmätehtäviä, joiden kautta oppilas tutustuu

näyttelijäntyöhön omakohtaisen ajattelun ja yhdessä tekemisen kautta. Tunnustellaan katsottuna olemista ja esiintyjyyden kehollisuutta. Haetaan kontaktia vastanäyttelijään, harjoitellaan kuuntelemista ja reagointia sekä hahmon rakennusta. Harjoitusten myötä oppilas omakohtaisesti kokee ja ymmärtää, mitä näyttelemiseen liittyvällä perussanastolla tarkoitetaan. Tutkitaan myös omaa lavalla oloa ja saadaan palautetta ryhmältä omasta esiintymisestä.

**Arviointi:**Arvioinnissa kiinnitetään huomiota oppilaan kykyyn toimia vuorovaikutuksessa

vastanäyttelijöiden ja yleisön kanssa. Lisäksi jaksolla arvioidaan oppilaan läsnäoloa ja

keskittymistä sekä oma-aloitteisuutta ja aktiivisuutta.

***3.1.4.* Opintokokonaisuus 4: Improvisaatio, 30 tuntia**

**Tavoite:** Improvisaatiossa tarvittaviin taitoihin tutustuminen: kuunteleminen, keskittyminen,

yhteistyö, spontaani reagoiminen, rohkeus omien mielikuvien ja mielikuvituksen

käyttäminen.

**Sisältö:** Opintokokonaisuuden aikana tutustutaan heittäytymiseen, iloiseen mokaamiseen ja ryhmän luottamuksen kasvattamiseen. Teatterillisten pelien ja leikkien kautta hahmotetaan ryhmänä toimimista ja yhteisen päämäärän eteen ponnistelua. Opintokokonaisuuden aikana improvisaatiotaidot syvenevät. Opetellaan mm. rooleja, tarjouksia, hyväksymistä, tarinankerrontaa sekä lyhyiden improvisoitujen kohtausten luomista.

**Arviointi:**Arvioinnissa kiinnitetään huomiota omien ideoiden tuottamiseen ja toisten ideoidenhyväksymiseen. Improvisaation luonteen vuoksi vertaispalaute jakson aikana on tärkeää.

**3.1.5. Opintokokonaisuus 5: Liike ja äänenkäyttö, 30 tuntia**

**Tavoite:** Opintokokonaisuuden tavoitteena on omaan kehoon ja äänenkäyttöön eli omaan

instrumenttiin tutustuminen. Tavoitteena on luovan rohkeuden kautta oman kehon- ja

äänenkäytön monipuolistuminen ilmaisussa.

**Sisältö:** Sisällön muodostavat liikkeen ja äänenkäytön kokeilut. Erilaisilla liikkeeseen innostavillaja liikettä tutkivilla harjoitteilla rohkaistaan käyttämään kehoa monipuolisesti. Sama koskeeäänenkäyttöä. Kurssilla lähestytään ääntä ja liikettä ensin erillisinä asioina ja lopulta rohkeastiyhdistäen. Perehdytään myös terveellisen ja hyvän puheäänen tuottamiseen. Tavoitteena on antaa oppilaille välineitä käyttää puhetta teatteritilassa sekä parantaa artikulaatiota, hengitystä ja puheentuen löytämistä. Perehdytään myös erilaisiin äänenavaus- ja rentoutumisharjoitteisiin.

**Arviointi:** Arviointi kohdistuu oppilaan rohkeuteen ja kykyyn kokeilla uusia ilmaisukeinoja.

Oppilaat arvioivat yhdessä opettajan kanssa opintokokonaisuudelle asetettujen tavoitteiden saavuttamista.

**3.1.6 Opintokokonaisuus 6: Näyttelijäntyön jatko, 80 tuntia**

**Tavoite:** Näyttelijäntyön taitojen syventäminen

**Sisältö:** Tekstilähtöinen työskentely, dialogit, lyhyet kohtaukset, monologit ja isomman tekstilähtöisen esityksen valmistaminen yhdessä muun ryhmän kanssa. Oppilas harjoittelee ohjattavana olemista. Tutustutaan roolianalyysin tekoon, roolin ja tekstintulkinnan kehittelyyn. Tutkitaan myös suhdetta yleisöön. Seuraavat näyttelijäntyön käsitteet tulevat toiminnan kautta tutuksi: Konflikti, tahdon suunta, jännite.

**Arviointi:** Oppilasta tuetaan tavoitteiden ja välitavoitteiden asettamisessa. Itsearviointi on väline tavoitteiden toteuttamiseen. Itsearvioinnissa voidaan käyttää erilaisia menetelmiä (esim. aarrekartta, taitovihko, lomake, keskustelu, videointi, portfolio). Opettaja päättää, millä menetelmällä itsearviointia toteutetaan ja miten materiaalia oppilaiden kanssa hyödynnetään.

**3.2 Teatteritaiteen syventävät teemaopinnot. opintokokonaisuudet 7-10** Työpajoissa

syvennetään teatteritaiteen ilmaisullista ja teknistä osaamista sekä teatteritietoutta.

**3.2.1. Opintokokonaisuus 7: Esittävän teatterin lajit, 60 tuntia**

**Tavoite:** Esittävän teatterin eri tyylijajeihin ja lajityyppeihin tutustuminen.

**Sisältö:** Draamakirjallisuuden tyylilajeihin (esimerkiksi draama, komedia, tragedia, farssi, kauhu) ja teatterin eri lajityyppeihin (esimerkiksi improvisaatioteatteri, pantomiimi, naamiotyöskentely, nukketeatteri, tanssiteatteri, musiikkiteatteri, esittävän teatterin ryhmälähtöiset muodot ja nykyteatterin dramaturgiat) tutustuminen. Opintokokonaisuus voi sisältää esitysvierailuja, ulkopuolisia kouluttajia erityisistä lajityypeistä, mahdollisesti myös teoreettisia opintoja.

**Arviointi:** Oppilas saa palautetta mahdollisilta vierailevilta opettajilta opintokokonaisuuden aikana. Arviointi kohdistuu oppilaan ilmaisun monipuolisuuteen ja kiinnostukseen teatterin eri lajityyppejä kohtaan. Oppilaat arvioivat yhdessä ilmaisualueen laajentumista, esim. haastattelemalla toisiaan.

**3.2.2. Opintokokonaisuus 8: Osallistava ja soveltava teatteri, 60 tuntia**

**Tavoite:** Osallistavan ja soveltajan teatterin muotoihin tutustuminen, ja esityskokonaisuuden valmistaminen.

**Sisältö:** Osallistavan teatterin muotoihin (esimerkiksi prosessidraama, teatteri- ja draamaseikkailut) ja soveltavan teatterin muotoihin (esimerkiksi forum-teatteri, työpajateatteri, tarinateatteri) tutustuminen. Lisäksi tutkitaan immersiivisyyttä, performanssia ja näkymätöntä teatteria. Valitaan jokin osallistavan tai soveltavan teatterin muoto, ja valmistetaan esitys.

**Arviointi:** Itsearvioinnissa oppilasta kannustetaan peilaamaan uusia tietoja jo opittuihin taitoihin. Käydään ryhmässä reflektiota siitä, miten aiemmin opittuja teatterin keinoja on opittu hyödyntämään osallistavassa ja soveltavassa teatterissa.

**3.2.3. Opintokokonaisuus 9: Teatterin osa-alueisiin tutustuminen, 30 tuntia**

**Tavoite:** Teatterin eri osa-alueisiin tutustuminen.

**Sisältö:** Teatterin eri osa-alueita: valot, äänet, puvustus, lavastus. Suoritetaan yhdessä

opintokokonaisuus numero 10 kanssa. Opintokokonaisuuden aikana tutustutaan teatteriesityksen valmistamisen eri työtehtäviin ryhmän vastatessa itse mm. lavastuksesta ja puvustuksesta pienryhmätyöskentelyllä opintokokonaisuudessa 10.

**Arviointi:** Ks. opintokokonaisuus 10.

**3.2.4. Opintokokonaisuus 10: Teatteriesityksen valmistaminen, 90** **tuntia**

**Tavoite:** Valmistaa opintoryhmänä perusopintojen päättötyöesitys.

**Sisältö:** Päättötyö, tekstilähtöinen produktio, jokainen oppilas tekee sekä roolityön että osallistuuproduktion tuottamiseen valitsemallaan osa-alueella, esim. lavastus, puvustus, tarpeisto, ääni- ja, valosuunnittelu.

**Arviointi:** Arvioinnissa kiinnitetään huomiota oppilaan osallistumiseen taiteelliseen prosessiin aktiivisesti omilla ideoillaan. Näyttelijäntyössä arvioidaan eri ilmaisukeinojen hallintaa (esiintymistaito, puhetaito ja fyysinen ilmaisu). Opettaja antaa jokaiselle oppilaalle kirjallisenpalautteen oppilaan etenemisestä. Arviointi keskittyy oppilaan taitoihin ja vahvuuksiin.

**4.OPETUKSEN TARJONTA JA OPETUKSEN JÄRJESTELYT**

**4.1 Annettavan opetuksen määrä opintokokonaisuuksittain**

Yleisen oppimäärän mukainen laajuus Timotei-teatterilla on 500 tuntia. Se jakaantuu

opintokokonaisuuksiin 1-6, joiden aikana tutustutaan teatterin tekemisen perusasioihin ja

rakennetaan pohja työpajaopinnoille. Työpajaopinnot 9 ja 10 suoritetaan yhdessä.

Aloitusiästä riippuen opinnot kestävät 6-7 vuotta. Opetus tarjotaan pääosin

viikoittaisina oppitunteina lukuvuoden aikana. Yhden oppitunnin kesto on 45 minuuttia. Lisäksi opetusta voidaan tukea lyhytkurssien tai kesäleirien muodossa.

**Yhteiset perusopinnot Kesto**

**1:** Leikit ja ryhmäytyminen 30 tuntia (90 min. lukukausi / 45 min. -vuosi)

**2:** Tarinat ja draaman kaari 30 tuntia (90 min. lukukausi / 45 min. -vuosi)

**3:** Näyttelijäntyön perusteet 60 tuntia

**4:** Improvisaatio 30 tuntia

**5:** Liike ja äänenkäyttö 30 tuntia

**6:** Näyttelijäntyön jatko 80 tuntia

**yhteensä 260 tuntia**

**Teemaopinnot Kesto**

**7:** Esittävän teatterin lajit 60 tuntia

**8:** Osallistava ja soveltava teatteri 60 tuntia

**9:** Teatterin osa-alueisiin tutustuminen 30 tuntia

**10:** Teatteriesityksen valmistaminen 90 tuntia

**yhteensä 240 tuntia**

**4.2 Oppilaaksi ottaminen**

Oppilaaksi otetaan ilmoittautumisjärjestyksessä sen mukaan, miten ryhmissä on tilaa, tai mille ikäluokalle uusia ryhmiä pystytään perustamaan.

**4.3 Oppilaan opiskelun kestoa koskevat ohjeet**

Opintojen keskimääräinen kesto 7-8 vuotta. Opintojen kesto riippuu siitä, milloin opinnot aloitetaan, ja onko oppilaalla hyväksilukuja muista opinnoista. Myös räätälöidyillä yksilöllisillä suorituksilla voidaan valmistumista nopeuttaa, jos oppilas on aloittanut opinnot myöhään, tai jos hän on jostain syystä joutunut olemaan poissa opinnoista.

**4.4 Muualla suoritetut opinnot**

Muualla suoritettujen opintojen hyväksilukemisesta päätetään tapauskohtaisesti. Taiteen

perusopetuksen osasuorituksiksi voidaan hyväksyä esimerkiksi aikaisempi toiminta

harrastajateatterissa. Myös muun taiteenalan perusopinnot voidaan tapauskohtaisesti

hyväksilukea osana yleistä oppimäärää. Opinnoista on esitettävä todistus.

**5.ARVIOINTI**

**5.1 Koulutuksen arviointi**

Opettajat osallistuvat henkilöstökokouksiin ja muuhun yhteiseen suunnittelutyöhön,

oppilasesityksiin ja muuhun toimintaan työtehtäviensä mukaisesti. Opettajat arvioivat

säännöllisesti omaa opetustaan ja osallistuvat oppilaitoksen itsearviointiin*.*

**5.2 Oppilasarviointi**

Oppilaan arvioinnilla pyritään ohjaamaan ja kannustamaan opiskelua sekä kehittämään oppilaan edellytyksiä itsearviointiin.

**5.3 Todistusten sisältö**

Oppilas saa taiteen perusopetuksen yleisen oppimäärän päättötodistuksen suoritettuaan 10 opintokokonaisuutta. Kaikki oppilaan suorittamat opintokokonaisuudet merkitään

päättötodistukseen. Oppilaalle annetaan pyydettäessä todistus suoritetuista

opintokokonaisuuksista. Päättötodistuksen tulee sisältää seuraavat asiat:

-koulutuksen järjestäjän ja oppilaitoksen nimi

-taiteenala ja opinnot, joista päättötodistus annetaan

-oppilaan nimi ja syntymäaika

-opiskeluaika vuosina

-oppilaan suorittamat opintokokonaisuudet ja oppilaan saaman opetuksen tuntimäärä

niissä (laskennan perustana käytetään 45 minuutin pituista oppituntia )

-rehtorin allekirjoitus ja oppilaitoksen leima

-lainsäädäntö, johon koulutus perustuu

- opetusministeriön myöntämän koulutuksen järjestämisluvan päivämäärä tai kunnan

päätös (päivämäärä ) opetussuunnitelman hyväksymisestä

-maininta, että taiteen perusopetuksen yleinen oppimäärä koostuu vähintäänkymmenestä opintokokonaisuudesta

-maininta, että koulutus on toteutettu Opetushallituksen vahvistamien taiteen

perusopetuksen yleisen oppimäärän opetussuunnitelman perusteiden 2005

mukaisesti

LÄHTEET

Lahden kaupungin Nuorisoteatteri vuosi 2005. Opetussuunnitelma

Opetushallitus 2005. Taiteen perusopetuksen yleisen oppimäärän opetussuunnitelman perusteet

2005

Opetushallitus 2008. Taiteen perusopetuksen käsite, rakenne ja laajuus. Tiedote 16/2008.

Partanen Minna 2008. Draaman ja teatterin sovelluksia nuorten työpajaympäristössä. Kuvaus

Dynamo-hankkeen draamapajan toiminnan muotoutumisesta.

http://www.doria.fi/bitstream/handle/10024/42217/stadia-1210682665-3.pdf?sequence

Taiteen perusopetusliitto TPO, Virvatuli-hankkeen kotisivut, http://www.artsedu.fi/virvatuli/, luettu

19.8.2011

Teatteriyhdistys Timotei ry vuosi 2017. Opetussuunnitelma

Tikkurilan Teatteri. Tikkurilan teatteri- ja sirkuskoulun teatteritaiteen laajan oppimäärän

opetussuunitelma.

Wellamo-opisto 2008. Taiteen perusopetuksen yleisen oppimäärän opetussuunnitelmat

kuvataiteessa, käsityössä, tanssissa ja musiikissa.